страна по споразумението, както и
 —
 да не е налице ограничаване на свободата на предоставяне на услуги от юридическо лице на територията на другата страна по споразумението по отношение на лица от държавите — членки на ЕС, и Украйна, които са установени в ЕС или Украйна.
 4.
 За целите на това третиране се прилагат всички относими определения, съдържащи се в дял IV, глава 6 (Установяване, търговия с услуги и електронна търговия), член 86 от настоящото споразумение.
 5.
 Такова третиране е неприложимо, доколкото се отнася до някоя от страните по споразумението, по отношение на дейности, които в тази страна по споразумението са свързани, дори само в отделни случаи, с упражняването на публична власт.
 6.
 От съображения за яснота такова третиране не включва правото да се започне и упражнява дейност като самостоятелно заето лице и да се създават и ръководят предприятия и не е пречка дадена страна по споразумението да прилага мерки за регламентиране на влизането или временното пребиваване на физически лица на нейна територия, в това число и мерките, необходими за опазване на целостта на нейните граници и за гарантиране на нормалното придвижване на физически лица през тях, при условие че подобни мерки не се прилагат по начин, който обезсилва или накърнява ползите за която и да било от страните по споразумението, произтичащи от условията на споразумението (2).
 7.
 Член 3 и мерките, приети в съответствие с него, не засягат приложимостта на разпоредбите, съдържащи се в закон, подзаконов или административен акт, които предвиждат специално третиране на чуждите граждани по съображения за обществен ред, обществена сигурност или обществено здраве.
 8.
 Ако Европейският съюз установи, че не са изпълнени условията за предоставяне на третиране, идентично с това на вътрешния пазар, той докладва за това на Комитета по търговия. Съгласно допълнение XVII-6 Европейският съюз препоръчва на Украйна специфични мерки и определя срок, в рамките на който тези подобрения могат да бъдат задоволително приложени. Преди да изтече този срок за прилагане се прави повторна оценка, а при необходимост — и допълнителни оценки, за да се установи дали препоръчаните мерки са приложени ефективно и в задоволителна степен.
 Член 5
 Прилагане от Украйна на законодателството на ЕС след предоставяне на третиране, напълно идентично с това на вътрешния пазар, в конкретен сектор
 1.
 Европейският съюз запазва правото си да приема ново законодателство или да изменя съществуващото си законодателство в секторите, засегнати от регулаторното сближаване. Европейският съюз писмено и своевременно нотифицира Украйна и Комитета по търговия за всеки нов правнообвързващ акт в секторите, засегнати от регулаторното сближаване, след като актът бъде приет от Европейския съюз.
 2.
 В тримесечен срок Комитетът по търговия решава да добави в допълненията конкретен нов или изменен законодателен акт на ЕС.
 3.
 След като нов или изменен законодателен акт на ЕС бъде добавен в съответното допълнение, Украйна въвежда и прилага този акт във вътрешната си правна система в съответствие с член 2, параграфи 1 и 2 от настоящото приложение и спазвайки следните срокове:
 а)
 Регламентите се прилагат и изпълняват най-късно 3 месеца след датата на влизане в сила, посочена в регламента, освен ако Комитетът по